praagkineklub gestig! – praag.co.za
'Doodslag', 'n tipiese Nederlandse riller en wat die tipe film is waaroor ons by die kineklub sal gesels.
Ons het so pas besluit om 'n aanlynkineklub by praag te stig. Alle praaglede kwalifikseer outomaties daarvoor. Ons gaan menings en resensies oor plaaslike en internasionale films uitruil, waaronder veral Nederlandse en Franse films. Die Franse films sal meesal van Engelse onderskrifte voorsien wees.
Ons sal elke week aflaaiskakels aan alle lede van die kineklub uitstuur waar u die film van die week kan gaan aflaai. Vir mense op die platteland of met slegte internetverbindings wat moeilik groter lêers kan aflaai, sal ons 'n ander plan maak deur dit waar moontlik per pos te versend.
Ons het tot dié stap oorgegaan omdat ons eenvoudig keelvol is vir die snert wat deesdae vanuit Hollywood opgedis word, terwyl daar 'n hele wêreld van Europese films bestaan wat nooit in Suid-Afrika versprei of bekendgestel word nie.
As u wil deel word van die kineklub, stuur vir ons 'n epos na inlig[by]praag.org met "kineklub" in die onderwerpreël asb.